|  |  |  |  |
| --- | --- | --- | --- |
| A picture containing text, clipart  Description automatically generated | |  |  |
| REPUBLIKA HRVATSKA  KARLOVAČKA ŽUPANIJA | |  |
| A picture containing text, ceramic ware, porcelain  Description automatically generated | GRAD KARLOVAC |  |

GRADSKO VIJEĆE

KLASA: …

URBROJ: …  *PRIJEDLOG*

Karlovac, 2025. godine

Na temelju članaka 35. i 35. b Zakona o lokalnoj i područnoj (regionalnoj) samoupravi („Narodne novine„ br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članaka 34. i 97. Statuta Grada Karlovca („Glasnik Grada Karlovca“ br. 7/09, 8/09, 3/13, 6/13, 1/15-pročišćeni tekst, 3/18, 13/18, 6/20, 4/21, 9/21-potpuni tekst i 10/22) Gradsko vijeće Grada Karlovca je na …… sjednici održanoj dana ……. 2025. godine donijelo sljedeći

Z A K L J U Č A K

I

Prihvaća se Polugodišnje izvješće o radu gradonačelnika Grada Karlovca za razdoblje od 1. siječnja do 30. lipnja 2025. godine.

II

Sastavni dio Polugodišnjeg izvješća o radu gradonačelnika su izvješća o radu upravnih tijela Grada Karlovca koja se nalaze u privitku ovog Zaključka i čine njegov sastavni dio.

III

Ovaj Zaključak objavit će se u Glasniku Grada Karlovca bez Izvješća o radu Upravnih tijela Grada Karlovca.

PREDSJEDNIK

GRADSKOG VIJEĆA GRADA KARLOVCA

Mario Jovković, mag. psych.

O b r a z l o ž e nj e

Sukladno odredbama članka 35.b stavka 1. Zakona o lokalnoj i područnoj (regionalnoj) samoupravi (,,Narodne novine" broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), odredbama Statuta Grada Karlovca i Poslovnika Gradskog vijeća Grada Karlovca, gradonačelnik je u obvezi dva puta godišnje podnijeti Gradskom vijeću izvješće o svom radu.

Polugodišnjim izvješćem o radu gradonačelnika Grada Karlovca za razdoblje od 1. siječnja do 30. lipnja 2025. godine daje se sažeti pregled njegovog rada u izvještajnom razdoblju.

Gradonačelnik kao nositelj izvršne vlasti na čelu je Gradske uprave i odgovoran je za zakonitost rada i usmjeravanje rada upravnih odjela i službi u obavljanju poslova iz samoupravnog djelokruga Grada, te nadzire njihov rad.

U izvještajnom razdoblju gradonačelnik je obavljao poslove iz samoupravnog djelokruga Grada Karlovca propisane Statutom sukladno ovlaštenjima utvrđenim u Zakona o lokalnoj i područnoj (regionalnoj) samoupravi kao i odredbama niza posebnih zakona kojima se uređuju pojedina područja djelokruga.

U Izvješću su prikazane glavne i značajnije aktivnosti u radu gradonačelnika prema područjima djelovanja, a sukladno izvještajima nadležnih upravnih tijela Grada Karlovca, stoga Izvješće o radu gradonačelnika sadrži i izvješća o radu svih upravnih tijela Grada Karlovca.

Predlaže se Gradskom vijeću da nakon razmatranja predmetnog Izvješća, usvoji Zaključka o prihvaćanju Polugodišnjeg izvješća o radu gradonačelnika Grada Karlovca za razdoblje od 1. siječnja do 30. lipnja 2025. godine.

PROČELNICA

Dijana Kujinek, mag.nov.

DOSTAVITI:

1. Gradonačelnik
2. Predsjednik Gradskog vijeća
3. Upravni odjel za poslove gradonačelnika
4. Dokumentacija
5. GGK
6. Pismohrana