GRADSKO VIJEĆE P R I J E D L O G

KLASA:

URBROJ:

Karlovac,

Na temelju odredbe članka 35. stavka 1. točke 4. i članka 53. stavaka 1. i 4. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članaka 34. i 97. Statuta Grada Karlovca („Glasnik Grada Karlovca“ broj 7/09, 8/09, 3/13, 6/13, 1/15 – pročišćeni tekst, 3/18, 6/20, 4/21, 8/21, 9/21 - potpuni tekst i 10/22) te nakon savjetovanja sa sindikalnom povjerenicom Gradsko vijeće Grada Karlovca, na \_\_. sjednici održanoj dana \_\_\_\_\_\_\_\_\_\_\_\_\_\_ 2025. godine donosi sljedeću

ODLUKU

o drugim izmjenama i dopunama Odluke o ustrojstvu i djelokrugu upravnih tijela Grada Karlovca

Članak 1.

U Odluci o ustrojstvu i djelokrugu upravnih tijela Grada Karlovca („Glasnik Grada Karlovca“ broj 19/23., 12/24.), u članku 5. iza točke 11. dodaje se nova točka 12. i glasi:

*„12. Služba –* *Vlastiti pogon Grada Karlovca za obavljanje komunalne djelatnosti.“*

U članku 5. briše se stavak 2..

Članak 2.

U Odluci o ustrojstvu i djelokrugu upravnih tijela Grada Karlovca članak 17. mijenja se i glasi:

„*Služba – vlastiti pogon Grada Karlovca za obavljanje komunalne djelatnosti obavlja stručne i operativne poslove u okviru komunalne djelatnosti pružanja usluga parkiranja na uređenim javnim površinama i u javnim garažama, a koji obuhvaćaju:*

1. *Upravljanje javnim parkiralištima i garažama na području Grada Karlovca, uključujući organizaciju, nadzor i operativno vođenje sustava parkiranja.*
2. *Održavanje javnih parkirališta i garaža, uključujući redovite i izvanredne radove, te osiguravanje funkcionalnosti i sigurnosti prostora.*
3. *Provedbu naplate i kontrole naplate parkiranja, uključujući izdavanje obavijesti, upravljanje sustavima naplate i suradnju s nadležnim tijelima.*
4. *Provedbu nadzora nad nepropisno parkiranim vozilima, uključujući premještanje, blokiranje i deblokiranje vozila, te uklanjanje neregistriranih, dotrajalih i napuštenih vozila s javnih površina.*
5. *Izradu prijedloga Programa održavanja parkirališta i javnih garaža te izvještavanje o njegovom izvršenju, u skladu s propisima i uputama Gradonačelnika.*
6. *Izradu i dostavu polugodišnjih izvještaja o radu, uključujući podatke o stanju pogona i financijskim pokazateljima poslovanja.*
7. *Planiranje i provedbu nabave i održavanja vozila, opreme, uređaja i računalnih programa potrebnih za rad službe.*
8. *Provedbu postupaka javne i jednostavne nabave u skladu sa Zakonom o javnoj nabavi i internim pravilnicima.*
9. *Suradnju s upravnim tijelima Grada Karlovca u obavljanju stručnih poslova (računovodstvenih, pravnih, kadrovskih i dr.) u okviru njihove nadležnosti.*
10. *Osiguravanje zakonitosti, transparentnosti i učinkovitosti poslovanja, uz poštivanje načela dobrog financijskog upravljanja i sprječavanja sukoba interesa.*
11. *Provedbu svih dodatnih aktivnosti i zadaća u skladu s važećim zakonodavnim i podzakonskim aktima te odlukama Gradskog vijeća i Gradonačelnika.“*

Članak 3.

U Odluci o ustrojstvu i djelokrugu upravnih tijela Grada Karlovca u članku 18. briše se stavak 2.

Članak 4.

U Odluci o ustrojstvu i djelokrugu upravnih tijela Grada Karlovca briše se članak 34..

PRIJELAZNE I ZAVRŠNE ODREDBE

Članak 5.

Pročelnik – upravitelj službe, službenici i namještenici zatečeni na radu u Vlastitom pogonu Grada Karlovca za obavljanje komunalne djelatnosti na dan stupanja ove Odluke nastavljaju raditi na svojim dotadašnjim radnim mjestima te zadržavaju plaće i druga prava prema dotadašnjim rješenjima, do donošenja rješenja o rasporedu na radna mjesta u skladu s Pravilnikom o unutarnjem redu usklađenim sa ovom Odlukom.

Članak 6.

Gradonačelnik će u roku od 30 dana nakon stupanja na snagu ove Odluke donijeti Pravilnik o unutarnjem redu kojim će se urediti unutarnje ustrojstvo Vlastitog pogona Grada Karlovca za obavljanje komunalne djelatnosti.

Članak 7.

Ova Odluka stupa na snagu prvog dana od dana objave u Glasniku Grada Karlovca.

PREDSJEDNIK

GRADSKOG VIJEĆA GRADA KARLOVCA

Mario Jovković, mag. psych.

**O b r a z l o ž e n j e**

Predlaže se Gradskom vijeću donošenje Odluke u predloženom obliku kako bi se osiguralo učinkovito obavljanje komunalnih djelatnosti na području Grada Karlovca. Odluka je donesena na temelju odredbi Zakona o lokalnoj i područnoj (regionalnoj) samoupravi te Statuta Grada Karlovca.

U Odluku o ustrojstvu i djelokrugu upravnih tijela Grada Karlovca dodaje se nova točka koja glasi: Služba – Vlastiti pogon Grada Karlovca za obavljanje komunalne djelatnosti.

Vlastiti pogon Grada Karlovca za obavljanje komunalne djelatnosti obavlja sljedeće poslove: upravljanje javnim parkiralištima i garažama, održavanje javnih parkirališta i garaža, provedba naplate i kontrole naplate parkiranja, provedba nadzora nad nepropisno parkiranim vozilima, izrada prijedloga Programa održavanja parkirališta i javnih garaža te izvještavanje o njegovom izvršenju, izrada i dostava polugodišnjih izvještaja o radu, planiranje i provedba nabave i održavanja vozila, opreme, uređaja i računalnih programa, provedba postupaka javne i jednostavne nabave, suradnja s upravnim tijelima Grada Karlovca u obavljanju stručnih poslova, osiguravanje zakonitosti, transparentnosti i učinkovitosti poslovanja, provedba svih dodatnih aktivnosti i zadaća u skladu s važećim zakonodavnim i podzakonskim aktima. Pročelnik – upravitelj službe, službenici i namještenici zatečeni na radu u Vlastitom pogonu Grada Karlovca za obavljanje komunalne djelatnosti na dan stupanja ove Odluke nastavljaju raditi na svojim dotadašnjim radnim mjestima te zadržavaju plaće i druga prava prema dotadašnjim rješenjima, do donošenja rješenja o rasporedu na radna mjesta u skladu s Pravilnikom o unutarnjem redu usklađenim sa ovom Odlukom.

Upravni odjel za poslove gradonačelnika

Pročelnica

Dijana Kujinek, mag.nov.