|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA: …….

URBROJ: ……

Karlovac, …….

Prijedlog

Na temelju članka 97a. stavka 2. Zakona o vodama („Narodne novine“ br. 66/19., 84/21. i 47/23.) te članaka 34. i 97. Statuta Grada Karlovca („Glasnik Grada Karlovca“ br. 7/09., 8/09., 3/13., 6/13., 1/15.- potpuni tekst, 3/18., 13/18., 6/20., 4/21., 8/21., 9/21. – potpuni tekst i 10/22.), Gradsko vijeće Grada Karlovca na \_\_\_\_ sjednici održanoj dana \_\_\_\_ 2025. godine, donosi

Odluku o javnim slavinama na području Grada Karlovca

Članak 1.

Ovom se Odlukom propisuje:

* položaj i lokacije javnih slavina koje su na sustavu javne vodoopskrbe na području Grada Karlovca (dalje u tekstu: javne slavine)
* način i uvjeti korištenja javnih slavina
* način održavanja javnih slavina
* izvršenje obveze osiguranja i kontrole zdravstvene ispravnosti vode namijenjene za ljudsku potrošnju sukladno posebnim propisima o vodi za ljudsku potrošnju
* odgovornost za provedbu obveza propisanih ovom Odlukom
* osiguranje financijskih sredstava
* obveza izrade godišnjeg plana uzorkovanja vode namijenjene za ljudsku potrošnju koja se koristi na javnim slavinama.

Članak 2.

Javne slavine na području Grada Karlovca nalaze se na sljedećim lokacijama:

1. Vunsko polje
2. Trg bana Josipa Jelačića, javni WC
3. ŠRC Korana
4. Šanac, uz Ulicu Đuke Bencetića
5. Foginovo kupalište (tuševi), privremena
6. Foginovo kupalište (inox slavina), privremena
7. Foginovo kupalište (wc), privremena
8. Šetalište dr. Franje Tuđmana (Glazbeni paviljon), privremena.

Položaj i lokacije javnih slavina unose se u bazu podataka – geoinformacijski sustav Grada Karlovca.

Članak 3.

Javne slavine postavljaju se na odgovarajućim (frekventnim i dostupnim) javnim prostorima radi omogućavanja pristupa vodi za ljudsku potrošnju stanovnicima i posjetiteljima Grada Karlovca te promicanja korištenja vode iz slavine.

Korištenje javnih slavina namijenjeno je svima pod jednakim uvjetima, isključivo za osobnu potrošnju te je zabranjeno uništavanje istih.

Članak 4.

Javne slavine moraju biti izrađene od kvalitetnog materijala (namijenjenog vanjskoj upotrebi), te se moraju redovito održavati, u urednom i tehnički ispravnom stanju, a eventualno nastala oštećenja i nedostatke ukloniti bez odgode.

Članak 5.

Na javnim slavinama, sukladno Pravilniku o parametrima sukladnosti, metodama analiza i monitorinzima vode namijenjene za ljudsku potrošnju („Narodne novine“ broj 64/23), osigurat će se i provesti najmanje jednom godišnje uzorkovanje i analiza zdravstvene ispravnosti vode namijenjene za ljudsku potrošnju.

Uzorkovanje vode namijenjene za ljudsku potrošnju koja se koristi na javnim slavinama provest će se svake kalendarske godine u razdoblju od 1. ožujka do 31. listopada putem službenog laboratorija.

Članak 6.

Gradonačelnik Grada Karlovca, na prijedlog Zavoda za javno zdravstvo Karlovačke županije, donosi Godišnji plan uzorkovanja vode namijenjene za ljudsku potrošnju koja se koristi na javnim slavinama te će se isti objaviti na mrežnim stranicama Grada Karlovca.

Članak 7.

Poslove održavanja i upravljanja javnim slavinama na području Grada Karlovca obavlja Društvo Vodovod i kanalizacija d.o.o., Gažanski trg 8, Karlovac, OIB: 65617396824, uz naknadu troškova upravljanja.

Poslove vezane uz kontrolu zdravstvene ispravnosti vode namijenjene za ljudsku potrošnju na javnim slavinama na području Grada Karlovca obavlja upravni odjel Grada Karlovca nadležan za poslove vodnog gospodarstva.

Članak 8.

Upravni odjel Grada Karlovca nadležan za geoinformacijski sustav komunalne i druge infrastrukture u roku od 30 dana od dana stupanja na snagu ove Odluke unijet će lokacije javnih slavina u bazu podatka.

Ažuriranje podataka, odnosno izmjene i dopune lokacija javnih slavina u bazi podataka vršit će Društvo Vodovod i kanalizacija d.o.o.

Članak 9.

Financijska sredstva za provedbu obveza propisanih ovom Odlukom osigurat će se u proračunu Grada Karlovca.

Članak 10.

Ova Odluka stupa na snagu osmog dana od dana objave u „Glasniku Grada Karlovca“.

PREDSJEDNIK

GRADSKOG VIJEĆA GRADA KARLOVCA

Mario Jovković, mag. psych.

DOSTAVITI:

1. Upravni odjel za poslove gradonačelnika, ovdje
2. Upravni odjel za gradnju i zaštitu okoliša, ovdje
3. Upravni odjel za komunalno gospodarstvo, promet i mjesnu samoupravu, ovdje
4. Upravni odjel za gospodarstvo, razvoj grada i fondove EU, ovdje
5. Upravni odjel za proračun i financije, ovdje
6. Vodovod i kanalizacija d.o.o.

Gažanski trg 8, 47 000 Karlovac

1. Zelenilo d.o.o. Karlovac

Primorska ulica 39, 47 000 Karlovac

1. Čistoća d.o.o. Karlovac

Gažanski trg 8, 47 000 Karlovac

1. Ministarstvo zaštite okoliša i zelene tranzicije,

Radnička cesta 80, 10000 Zagreb

1. Predsjednik Gradskog vijeća, ovdje
2. Dokumentacija
3. Zapisnik
4. Glasnik Grada Karlovca
5. Pismohrana

OBRAZLOŽENJE

Člankom 97.a stavkom 2. Zakona o vodama („Narodne novine“ br. 66/19., 84/21. i 47/23.) propisana je obveza donošenja odluke o javnim slavinama koje su na sustavu javne vodoopskrbe, propisan je i njen sadržaj (položaj i lokacije, način i uvjeti korištenja, način održavanja javnih slavina, izvršenje obveze osiguranja i kontrole zdravstvene ispravnosti vode namijenjene za ljudsku potrošnju, eventualna ograničenja u pogledu dopuštenih količina vode, odgovornost za provedbu obveza propisanih odlukom, osiguranje financijskih sredstava i dr.). Predmetna odluka donosi se od strane predstavničkog tijela jedinice lokalne samouprave.

Zakonom o vodama, kao i Zakonom o vodi za ljudsku potrošnju („Narodne novine“ br. 30/2023) jedinice lokalne samouprave i javni isporučitelji vodnih usluga u obvezi su poboljšanja pristupa vodi namijenjenoj za ljudsku potrošnju za sve stanovnike, a posebno za ranjive i marginalizirane skupine.

Jedinice lokalne samouprave će putem javnih slavina, zdenaca i crpki osigurat pristup svima koji nemaju pristup vodi putem sustava javne vodoopskrbe, a istovremeno će se postići cilj da se stanovništvo potakne na korištenje vode iz slavina umjesto iz plastične ambalaže što bi trebalo pridonijeti smanjenju upotrebe plastike i nastanka plastičnog otpada i time postići pozitivan utjecaj na ublažavanje klimatskih promjena i na okoliš u cjelini.

Na javnim slavinama u gradu Karlovcu sukladno odredbama Zakona o vodi za ljudsku potrošnju provodi se monitoring odnosno kontrola zdravstvene ispravnosti vode za ljudsku potrošnju iz javnih slavina na sustavu javne vodoopskrbe najmanje jednom godišnje, te će u tu svrhu biti osigurana sredstva u proračunu.

Javne slavine bit će unesene u GIS sustav kako bi bile vidljive posjetiteljima i stanovnicima Karlovca. U narednom razdoblju Grad planira širenje mreže javnih slavina pri čemu će se voditi briga, a što se propisuje i odredbama predmetne odluke da iste budu postavljene na javnim prostorima na kojima je veća frekvencija stanovnika i posjetitelja, kao i da se izrađuju od materijala koji je prikladan za vanjsku upotrebu. Javne slavine moraju se održavati u ispravnom stanju, a nastala oštećenja potrebno je što žurnije otkloniti pri čemu su ti poslovi povjereni javnom isporučitelju vodnih usluga – tvrtki Vododvod i kanalizacija d.o.o.

Nacrt prijedloga predmetne odluke bio je na javnom savjetovanju od 14. srpnja do 22. kolovoza 2025. godine. Tijekom javnog savjetovanja pristiglo je ukupno šest primjedbi/mišljenja od strane jednog predlagatelja (Možemo!Karlovac), pri čemu je sadržaj primjedbi i status odgovora uz obrazloženje vidljiv u Izviješću o provedenom savjetovanju sa zainteresiranom javnošću koji se nalazi u prilogu ovog obrazloženja te je i sukladno propisanim zakonskim obvezama objavljeno na internetskim stranicama Grada Karlovca.

Slijedom prethodno obrazloženog molimo Gradsko vijeće da razmotri i usvoji predloženu Odluku.

U Karlovcu, 4. rujna 2025. godine

Pročelnica Upravnog odjela za

gradnju i zaštitu okoliša

dr.sc.Ana Hranilović Trubić, dipl.ing.građ.

Prilog: Izvješće o provedenom savjetovanju s javnošću