|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA: …….

URBROJ: ……

Karlovac, …….

**PRIJEDLOG**

Na temelju članka 35. Zakona o lokalnoj i područnoj (regionalnoj) samoupravi („ Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 12. stavka 3. Zakona o ustanovama („Narodne novine”, broj 76/93, 29/97, 47/99, 35/08, 127/19 i 151/22), čl. 35 Zakona o kulturnim vijećima i financiranju javnih potreba u kulturi („Narodne novine“ broj 83/22), članka 34. i 97. Statuta Grada Karlovca („Glasnik Grada Karlovca“, broj 7/09, 8/09, 3/13, 6/13, 1/15 – potpuni tekst, 3/18, 13/18, 6/20, 4/21, 8/21, 9/21 - potpuni tekst i 10/22.) Gradsko vijeće Grada Karlovca na \_\_\_\_\_ sjednici održanoj dana \_\_\_\_\_\_\_\_\_\_\_donijelo je

**O D L U K U**

**kojom se potvrđuje Odluka o osnivanju ustanove „Kino Edison“ multimedijski centar za kulturno – turističke sadržaje**

Članak 1.

Ovom Odlukom potvrđuje se Odluka o osnivanju ustanove „Kino Edison“ multimedijski centar za kulturno – turističke sadržaje donesena na 16. sjednici Gradskog vijeća Grada Karlovca dana 27. listopada 2022. godine, koja se nalazi u privitku ove Odluke.

Članak 2.

Ova Odluka stupa na snagu osmoga dana od dana objave u „Glasniku Grada Karlovca“.

PREDSJEDNIK

GRADSKOG VIJEĆA GRADA KARLOVCA

Mario Jovković, mag. psych.

Dostaviti:

1. Upravni odjel za poslove gradonačelnika, ovdje
2. Upravni odjel za proračun i financije, ovdje (3x)
3. Upravni odjel za gospodarstvo, razvoj grada i fondove EU, ovdje (2x)
4. Predsjednik Gradskog vijeća, ovdje
5. Dokumentacija
6. GGK
7. Zapisnik
8. Pismohrana

**OBRAZLOŽENJE**

Gradsko vijeće Grada Karlovca, Odluku o osnivanju ustanove „Kino Edison“, multimedijski centar za kulturno - turističke sadržaje donijelo je na svojoj 16. sjednici održanoj 27. listopada 2022. godine.

Odluka o osnivanju ustanove „Kino Edison“, multimedijski centar za kulturno - turističke sadržaje objavljena je u Glasniku Grada Karlovca, broj 18/22. od 31. listopada 2022. godine.

Zbog nomotehničke omaške u pisanju teksta preambule koja se dogodila prilikom pripreme materijala za objavu u Glasniku Grada Karlovca, u preambulu Odluke o osnivanju ustanove „Kino Edison“ multimedijski centar za kulturno - turističke sadržaje, objavljene u Glasniku Grada Karlovca, broj 18/22. od 31. listopada 2022. godine dodan je članak 35. Zakona o lokalnoj i područnoj (regionalnoj) samoupravi („ Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i omaškom izostavljen Ugovor o provedbi projekta „ITU - Revitalizacija nekadašnjeg kina Edison u funkciji pokretanja integriranih turističkih programa u gradu Karlovcu, KK.1.1.17.0001, dok su u normativnom dijelu to dvije u potpunosti identične odluke.

Zbog navedene razlike u dijelu teksta preambule Visoki upravni sud Republike Hrvatske svojim rješenjem ukinuo je samo Odluku o osnivanju ustanove „Kino Edison“ multimedijski centar za kulturno – turističke sadržaje objavljenu u Glasniku Grada Karlovca broj 18/22, a kao što je javnost već i upoznata, time nije ukinuta Ustanovu kao subjekt niti je dovedena u pitanje zakonitost i opstojnost same Ustanove kao subjekta.

Ustanova „Kino Edison“ multimedijski centar za kulturno – turističke sadržaje upisana je u Sudski registar Republike Hrvatske, temeljem pravomoćnog rješenja nadležnog Trgovačkog sud u Zagrebu - stalna služba u Karlovcu.

S obzirom da, kao što je prethodno već i navedeno, nema nikakve meritorne greške u Odluci o osnivanju ustanove „Kino Edison“, multimedijski centar za kulturno - turističke sadržaje niti u samom entitetu Ustanove, već se je očigledno radilo samo o nomotehničkoj pogrešci, ovom Odlukom još jednom se potvrđuje Odluka o osnivanju ustanove „Kino Edison“ multimedijski centar za kulturno – turističke sadržaje izglasana i donesena na sjednici Gradskog vijeća Grada Karlovca dana 27. listopada 2022. godine.

Gradskom vijeću Grada Karlovca podnosi se na razmatranje i usvajanje Prijedlog Odluke kojom se potvrđuje Odluka o osnivanju ustanove „Kino Edison“ multimedijski centar za kulturno – turističke sadržaje.

Službenik ovlašten za

obavljanje poslova pročelnika

Robert Vodopić, dipl. oec.