|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE **PRIJEDLOG**

KLASA:

URBROJ:

Karlovac,

Na temelju članka 35. *Zakona o lokalnoj i područnoj (regionalnoj) samoupravi* (NN br. 33/01, 60/01, 129/05, 109/07, 125/08, 36/09, 36/09, 150/11, 144/12, 191/13, 137/15, 123/17, 98/19, 144/20),

članaka 31. stavak 22. i članka 65. stavka 2. *Zakona o poljoprivrednom zemljištu* (NN br. 20/18, 115/18, 98/19, 57/22) te članka 34 i 97. *Statuta Grada Karlovca* ("Glasnik Grada Karlovca" 7/09, 8/09, 3/13, 6/13, 1/15-pročišćeni tekst, 3/18, 13/18, 6/20, 4/21, 8/21, 9/21- pročišćeni tekst i 10/22), Gradsko vijeće Grada Karlovca je na \_\_\_ sjednici održanoj dana \_\_\_\_\_\_2025. godine donijelo sljedeću

**ODLUKU**

**o osnivanju i imenovanju Povjerenstva za zakup i prodaju poljoprivrednog zemljišta u**

**vlasništvu Republike Hrvatske na području Grada Karlovca**

I

Ovom Odlukom osniva se i imenuje Povjerenstvo za zakup i prodaju poljoprivrednog zemljišta u vlasništvu Republike Hrvatske na području Grada Karlovca.

Povjerenstvo čini 7 članova: po jedan predstavnik pravne, geodetske i agronomske struke te dva predstavnika Gradskog vijeća Grada Karlovca, jedan predstavnik upravnog tijela jedinice područne (regionalne) samouprave u čijem djelokrugu su poslovi poljoprivreda na čijem se području zemljište nalazi te jedan predstavnik Ministarstva poljoprivrede, šumarstva i ribarstva.

II

U Povjerenstvo za zakup i prodaju poljoprivrednog zemljišta u vlasništvu Republike Hrvatske na području Grada Karlovca (u daljnjem tekstu Povjerenstvo) imenuju se:

1. **SANJA RIBIĆ mag. iur.**, pravna struka
2. **ELVIRA CVITAK dipl. ing. geod.**, geodetska struka
3. **SANJA MASTELIĆ - IVIĆ dipl. ing. agr.**, agronomska struka
4. **TIHOMIR MAMIĆ**, član Gradskog vijeća
5. **DRAŽEN BLAŽEVIĆ**, član Gradskog vijeća
6. **KRISTINA MAGDIĆ** **dipl. ing. agr**. , predstavnik Karlovačke županije / upravnog odjela u čijem su djelokrugu poslovi poljoprivrede
7. **NIKOLA GRŽAN dipl. ing. agr.**, predstavnik Ministarstva poljoprivrede, ribarstva i šumarstva

III

Povjerenstvo predlaže Gradskom vijeću Grada Karlovca, nakon dobivene suglasnosti Ministarstva poljoprivrede, šumarstva i ribarstva, odluku o izboru najpovoljnije ponude za zakup i prodaju poljoprivrednog zemljišta u vlasništvu Republike Hrvatske na području Grada Karlovca.

IV

Stručne i administrativne poslove za potrebe Povjerenstva vezane uz provedbu postupaka javnog natječaja za zakup i prodaju poljoprivrednog zemljišta u vlasništvu Republike Hrvatske obavlja Upravni odjel za gospodarstvo razvoj grada i fondove EU Grada Karlovca.

V

Mandat članova Povjerenstva traje do isteka tekućeg mandata Gradskog vijeća Grada Karlovca.

VI

Stupanjem na snagu ove Odluke stavlja se van snage Odluka o imenovanju Povjerenstva za zakup i prodaju poljoprivrednog zemljišta u vlasništvu Republike Hrvatske na području Grada Karlovca (Glasnik Grada Karlovca 13/21).

VII

Ova Odluka objavit će se u službenom glasilu Grada Karlovca i stupa na snagu osmog dana od dana objave.

PREDSJEDNIK GRADSKOG VIJEĆA:

Mario Jovković mag. psych.

**DOSTAVITI:**

1. Upravni odjel za poslove gradonačelnika,
2. Upravni odjel za gospodarstvo, razvoj grada i fondove EU
3. Predsjednik gradskog vijeća,
4. Članovima povjerenstva, svima
5. Glasnik Grada Karlovca,
6. Zapisnik,
7. Pismohrana.

**O b r a z l o ž e nj e**

Pravni temelj za donošenje ove Odluke sadržan je u članku 31. stavku 22. i članku 65. stavku 2. *Zakona o poljoprivrednom zemljištu* (NN br. 20/18, 115/18, 98/19, 57/22).

Člankom 31. stavkom 20. *Zakona o poljoprivrednom zemljištu* propisano je da Odluku o izboru najpovoljnije ponude za zakup donosi općinsko ili gradsko vijeće odnosno Gradska skupština Grada Zagreba na čijem se području zemljište nalazi, na prijedlog Povjerenstva za zakup na poljoprivrednom zemljištu u vlasništvu države uz prethodno pribavljenu suglasnot Ministarstva poljoprivrede.

Nadalje, člankom 65. stavkom 1. citiranog Zakona odluku o izboru najpovoljnije ponude na javnom natječaju za prodaju donosi općinsko ili gradsko vijeće na čijem se području zemljište nalazi, na prijedlog Povjerenstva za prodaju poljoprivrednog zemljišta u vlasništvu države uz prethodno pribavljenu suglasnost Ministarstva poljoprivrede, šumarstva i ribarstva.

Nadalje, člankom 31. stavak 22. i člankom 65. stavkom 2. utvrđuje se da Povjerenstvo za zakup, odnosno, prodaju imenuje predstavničko tijelo jedinica lokalne samouprave odnosno Grada Zagreba, a čini ga sedam članova: po jedan predstavnik pravne, geodetske i agronomske struke te dva predstavnika Gradskog vijeća Grada Karlovca, jedan predstavnik upravnog tijela jedinice područne (regionalne) samouprave u čijem djelokrugu su poslovi poljoprivreda na čijem se području zemljište nalazi te jedan predstavnik Ministarstva poljoprivrede, šumarstva i ribarstva. Upravni odjel za gosodarstvo, razvoj grada i fondove EU zatražio je od Karlovačke županije, upravnog odjela za gospodarstvo te Ministarstva poljoprivrede, šumarstva i ribarstva da dostave prijedloge svojih predstavnika što su i učinili.

Obzirom na prethodno, a poimajući da ne postoji suštinska razlika u zadaćama, radu i sastavu jednog i drugog povjerenstva, prijedlog je da se osnuje jedno zajedničko povjerenstvo koje će obavljati zadaće i poslove vezane i za zakup i za prodaju državnog poljoprivrednog zemljišta.

Slijedom navedenog, predlaže se Gradskom vijeću Grada Karlovca donošenje Odluke o osnivanju i imenovanju Povjerenstva za zakup i prodaju poljoprivrednog zemljišta u vlasništvu republike Hrvatske na području Grada Karlovca kako je predloženo.

Službenik ovlašten za privremeno

obavljanje poslova pročelnika:

Robert Vodopić dipl. oec.