|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |
|  |  |  |  |

GRADSKO VIJEĆE **PRIJEDLOG**

KLASA: …….

URBROJ: ……

Karlovac, …….

Na temelju članka 35. Zakona o lokalnoj i područnoj (regionalnoj) samoupravi („Narodne novine“ br. 33/01., 60/01., 129/05., 109/07., 36/09., 125/08., 36/09., 150/11., 19/13. - službeni pročišćeni tekst, 144/12., 137/15. - službeni pročišćeni tekst, 123/17., 98/19., 144/20.), čl. 34. i 97. Statuta Grada Karlovca („Glasnik Grada Karlovca“ “ br. 7/09, 8/09, 3/13, 6/13, 1/15, 3/18, 13/18, 6/20, 4/21, 9/21 – potpuni tekst i 10//21), članka 35. Zakona o vlasništvu i drugim stvarnim pravima (Narodne novine br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17), članka. 63. Zakona o sportu ( „Narodne novine“ br 141/2022.), članka 3. stavak 1. Odluke o načinu upravljanja i korištenja sportskih građevinama u vlasništvu grada Karlovca („Glasnik Grada Karlovca“ br. 1/2019.) Gradsko vijeće Grada Karlovca na \_\_\_\_\_ sjednici održanoj \_\_\_\_\_\_\_\_\_\_\_\_\_\_2025. god. donijelo je

**O D L U K U**

**o davanju na upravljanje i korištenje kuglane u sklopu ŠRC Mostanje**

**Kuglačkom klubu Mostanje 1949 Karlovac**

**Članak 1.**

1. Kuglačkom klubu MOSTANJE 1949 Karlovac, Mostamje 57, Karlovac, OIB: 73952256968 (u daljnjem tekstu: „upravitelj“) daje se na upravljanje i korištenje kuglana s pratećim prostorijama u prizemlju zgrade ŠRC Mostanje, Mostanje 57A, Karlovac, koja je u izgradnji na zemljištu pod oznakom kč.br. 3886/2, k.o. Karlovac II, ukupne površine 4114 m2, upisana u zk.ul. 1909 k.o. Karlovac II (u daljnjem tekstu: „kuglana“).
2. Kuglana iz st. 1. ovog članka povjerava se na upravljanje bez naknade u svrhu upravljanja, provođenja mjera zaštite i očuvanja objekta te razvoja i obavljanja športske djelatnosti upravitelja.

**Članak 2.**

1. Upravitelj se obvezuje objekt iz čl. 1. koristiti pažnjom dobrog gospodara, u skladu sa važećim propisima, na način koji osigurava njegovu punu funkciju i jamči očuvanje njegove vrijednosti.

**Članak 3.**

1. Ovlašćuje se gradonačelnik na potpis ugovora o upravljanju i korištenju kuglane kojim će se urediti način i uvjeti upravljanja objektom iz čl. 1. ove Odluke.

**Članak 4.**

1. Ova Odluka objavit će se u Glasniku Grada Karlovca i stupa na snagu osmog dana od dana objave u Glasniku Grada Karlovca.

Predsjednik Gradskog

vijeća Grada Karlovca

Mario Jovković, mag.psyh.

Dostaviti:

1. Upravni odjel za društvene djelatnosti
2. Upravni odjel za poslove gradonačelnika 2x
3. Upravni odjel za proračun i financije
4. Upravni odjel za komunalno gospodarstvo, promet i mjesnu samoupravu 2x
5. Upravni odjel za gradnju i zaštitu okoliša
6. Upravni odjel za imovinsko pravne poslove i upravljanje imovinom 2x
7. Upravni odjel za gospodarstvo, razvoj grada i fondove EU
8. Karlovačka športska zajednica, Rakovac 1, Karlovac
9. Kuglački klub Mostanje 1949, Mostanje 57, Karlovac
10. Sportski objekti Karlovac, Rakovac 1, Karlovac
11. Ministarstvo turizma i sporta Republike Hrvatske, Prisavlje 14, 10000Zagreb
12. Služba za javnu nabavu
13. Služba za unutarnju reviziju

**O B R A Z L O Ž E N J E**

**PRAVNA OSNOVA ZA DONOŠENJE AKTA**

Člankom 35. Zakona o vlasništvu i drugim stvarnim pravima (Narodne novine 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17 – u daljnjem tekstu: ZV) propisano je da ovlasti za raspolaganje, upravljanje i korištenje stvarima u vlasništvu jedinica lokalne i područne (regionalne) samouprave imaju tijela jedinica lokalne i područne (regionalne) samouprave određena propisom o ustrojstvu lokalne i područne (regionalne) samouprave, osim ako posebnim zakonom nije drukčije određeno.

Zakon o sportu (Narodne novine 141/2022) člankom 59. određuje da su javne sportske građevine one sportske građevine koje su u vlasništvu RH ili u vlasništvu j.l.s., kao i one u vlasništvu trgovačkih društava u vlasništvu RH ili u vlasništvu j.l.s.. Prema članku 63. istog Zakona upravljanje sportskim objektom može se povjeriti ugovorom sportskoj udruzi registriranoj za upravljanje sportskim objektom. Jednako tako gradskom Odlukom o načinu upravljanja i korištenja sportskih građevina u vlasništvu grada Karlovca (Glasnik Grada Karlovca br.1/2029) određeno je da se sportske građevine mogu povjeriti na upravljanje ili dati u zakup sportskim klubovima registriranim za obavljanje sportske djelatnosti upravljanja i održavanja sportskih građevina.

Člankom 39. st.1. Odluke o upravljanju i raspolaganju nekretninama u vlasništvu grada Karlovca (Glasnik Grada Karlovca br. 11/20.) također se propisuje da Grad može dati na uporabu nekretnine u vlasništvu bez naknade na vrijeme do 10 godina, udrugama koje imaju isključivu nadležnost u području djelovanja Grada Karlovca ako je to u cilju općeg, gospodarskog i socijalnog napretka građana grada Karlovca, a u ovom slučaju Zakon o sportu je lex specialis koji određuje nadležnost za upravljanje javnom sportskom građevinom (članak 63. Zakona o sportu).

**OSNOVNA PITANJA KOJA SE UREĐUJU AKTOM**

Grad Karlovac je vlasnik zemljišta na kojem je u izgradnji kuglana u sklopu ŠRC Mostanje, Mostanje 57A, na zemljištu pod oznakom kč.br. 3886/2, k.o. Karlovac II, ukupne površine 4114 m2, upisano u zk.ul. 1909 k.o. Karlovac II (u daljnjem tekstu: „kuglana“). Objekt je u izgradnji temeljem pravomoćne građevinske dozvole Grada Karlovca, Upravnog odjela za komunalno gospodarstvo, prostorno uređenje i zaštitu okoliša KLASA: UP/I-361-03/13-05/16, URBROJ:2133/01-04/27-13-50 od 9.5.2013. godine i pravomoćnog Rješenja o izmjeni i dopuni građevinske dozvole Grada Karlovca Upravnog odjela za prostorno uređenje i poslove provedbe dokumenata prostornog uređenja KLASA: UP/I-361-03/23-01/000062, URBROJ:2133-1-05/04-23-0012 od 31.5.2023. godine, , prema kojem je u prizemlju građevine predviđen prostor kuglačke staze, prostor za gledalište, svlačionice i klubska prostorija.

Kuglački klub Mostanje 1949 Karlovac, Mostanje 57, ( u daljnjem tekstu: „Kuglački klub“) izrazio je interes za korištenjem i upravljanjem novoizgrađenog prostora kuglane u prizemlju objekta ŠRC Mostanje. U pismu namjere navode da Kuglački klub neprekidno djeluje od 1949. godine, da udruga okuplja članove svih dobnih skupina i sudjeluje u više različito stupnjevanih natjecanja i turnira. Osvajajući brojna priznanja i nagrade, Kuglački klub ima namjeru u novo sagrađenom i opremljenom prostoru organizirati rad sukladno visokim sportskim i tehničkim standardima. Imaju namjeru organizirati aktivnosti kako bi kuglana, a time i kuglački sport postali prepoznatljivo sportsko odredište u gradu Karlovcu. Time bi uz popularizaciju kuglačkog sporta znatno obogatili sportsku ponudu grada Karlovca. Poslovanje Kuglačkog kluba u prethodnim razdobljima je pozitivno. Karlovačka športska zajednica je izdala prethodno pozitivno mišljenje o davanju na upravljanje bez naknade kuglane u sklopu ŠRC Mostanje Kuglačkom klubu. Kuglački klub je sportska udruga registrirana između ostalog i za djelatnost upravljanja sportskim objektima.

U trenutku sastavljanja prijedloga ove Odluke vrijednost do sada izvršenih radova na izgradnji ŠRC Mostanje iznosi 2.482.386,96 € sa uključenim PDV. Kuglana se nalazi u prizemlju zgrade i obuhvaća najveću površinu objekta. U kuglanu je ugrađena adekvatna oprema namijenjena kuglačkom sportu i druga prateća oprema za predloženu svrhu. Gradsko vijeće je nadležno za odlučivanje o stjecanju i otuđenju pokretninama i nekretninama i drugim raspolaganjem imovinom Grada Karlovca čija pojedinačna vrijednost prelazi 0,5 % iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđenju pokretninama i nekretninama, a uvijek odlučuje ako vrijednost prelazi 1.000.000,00 kuna. Kako se u ovom slučaju odlučuje o upravljanju nekretninom čija vrijednost izgradnje premašuje naznačene vrijednosti iz Statuta grada Karlovca ( članak 34.), Gradsko vijeće grada Karlovca nadležno je za donošenje predloženog akta.

Slijedom navedenog, a radi omogućavanja efikasnijeg i transparentnijeg upravljanja, kao i ostvarivanja općeg, gospodarskog i socijalnog napretka građana, predlaže se donošenje Odluke kojom će se Kuglačkom klubu dati na upravljanje i korištenje kuglane bez naknade.

PRIPREMIO

Upravni odjel za imovinsko pravne poslove

i upravljanje imovinom

Pročelnica:

Marina Pavić Črne, mag. iur.