GRADSKO VIJEĆE

KLASA:

URBROJ:

Karlovac, *Prijedlog*

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), („Narodne novine“ broj 83/22), članka 48. programa subvencija troškova stanovanja i drugih prava iz socijalne skrbi za 2024. godinu („Glasnik Grada Karlovca“ broj 23/23, 12/24, 17/24, 23b/24) te članka 34. i 97. Statuta Grada Karlovca („Glasnik Grada Karlovca“ broj 7/09, 8/09, 3/13, 6/13, 1/15 – potpuni tekst, 3/18, 13/18, 6/20, 4/21, 8/21, 9/21 – potpuni tekst i 10/22) Gradsko vijeće Grada Karlovca je na \_\_ sjednici održanoj dana \_\_\_\_\_\_\_ 2025. godine donijelo sljedeći

Z A K LJ U Č A K

I

Prihvaća se Izvješće o provedenim programima u području socijalne skrbi, zdravstva i međugeneracijske solidarnosti u 2024. godini koje se nalazi u privitku ovoga Zaključka i čini njegov sastavni dio.

II

Ovaj Zaključak objavit će se u Glasniku Grada Karlovca.

PREDSJEDNIK

GRADSKOG VIJEĆA GRADA KARLOVCA

Mario Jovković, mag. psych.

**IZVJEŠĆE O PROVEDENIM PROGRAMIMA U PODRUČJU**

**SOCIJALNE SKRBI, ZDRAVSTVA I MEĐUGENERACIJSKE SOLIDARNOSTI U 2024. GODINI**

1. **Programi Grada Karlovca na području socijalne skrbi u 2024. godini**

Socijalno djelovanje Grada Karlovca sastoji se od nekoliko segmenata: djelovanje temeljem obveza definiranih Zakonom o socijalnoj skrbi (NN [18/22](https://www.zakon.hr/cms.htm?id=52195), [46/22](https://www.zakon.hr/cms.htm?id=52192), 119/22, 71/23, 156/23, 61/25), (u daljnjem tekstu Zakonski program) i djelovanje kroz Program subvencija troškova stanovanja i drugih prava iz socijalne skrbi za 2024. godinu (Glasnik Grada Karlovca, 23/23, 12/24 i 17/24), 23b/24), (u daljnjem tekstu Gradski program).

Gradsko vijeće Grada Karlovca donijelo je Gradski program u kojem su definirana socijalna davanja koja se kroz navedeni Program ostvaruju, planirana sredstva te uvjete i način ostvarivanja prava.

Zakonskim programom, osiguravale su se pomoći korisnicima socijalnih potpora temeljem rješenja Hrvatskog zavoda za socijalni rad, dok su se Gradskim programom osiguravala dodatna socijalna prava i pomoći korisnicima iznad zakonski propisanih kriterija, kao što su subvencije troškova stanovanja, pomoć socijalno ugroženoj djeci i mladima, umirovljenicima, starijim i bolesnim osobama, pomoć u prehrani i slično.

Tijekom 2024. godine gradskim socijalnim mjerama ukupno je 5112 korisnika ostvarilo neke od oblika pomoći (cjelokupna kućanstva ili pojedini članovi kućanstava), od kojih je 1506 korisnika koji ostvaruju prava po cenzusnim kriterijima dok su preostali korisnici, ostvarili pravo na jednokratnu novčanu naknadu – božićnicu.

Među stalnim korisnicima navedenog programa, od ukupno 1506 kućanstva, 31,41% (473) je onih o kojima Grad skrbi sukladno zakonskoj obvezi, a preostalih 68,59% (1033) ostvaruju prava iz Gradskog programa.

Posebno izdvajamo božićnice za umirovljenike kojim su u 2024. godini bila obuhvaćena 3606 korisnika – umirovljenika.

U 2024. godini Grad Karlovac nastavio je skrbiti za osobe koje imaju status azilanta ili stranca pod supsidijarnom zaštitom s prijavljenim prebivalištem na području Grada Karlovca odnosno status stranca pod privremenom zaštitom s prijavljenim prebivalištem na području Grada Karlovca, a temeljem Zakona o međunarodnoj i privremenoj zaštiti (NN [70/15](https://www.zakon.hr/cms.htm?id=26195), [127/17](https://www.zakon.hr/cms.htm?id=26193), [33/23](https://www.zakon.hr/cms.htm?id=56404), 17/25).

Posebne skupine s osobito teškom socijalnom situacijom su i starije i bolesne osobe, branitelji oboljeli od PTSP-a kao i skupina beskućnika o kojoj je Grad Karlovac dužan skrbiti osiguravajući smještaj i topli obrok. Temeljem Zakona o hrvatskim braniteljima iz Domovinskog rata i članovima njihovih obitelji (NN[121/17](https://www.zakon.hr/cms.htm?id=40895), [98/19](https://www.zakon.hr/cms.htm?id=40893), [84/21](https://www.zakon.hr/cms.htm?id=49507), 156/23) Grad Karlovac sufinancira trošak ukopa hrvatskih branitelja koji nemaju osigurano grobno mjesto.

Navedeni socijalni programi realizirani su u suradnji s Hrvatskim zavodom za socijalni rad kroz razmjenu podataka, savjetovanje kod izvanrednih i posebno teških slučajeva, te neposrednim uviđajem na terenu u konkretnim situacijama.

Također, za potrebe provođenja programa suradnja je ostvarena s Hrvatskim zavodom za zapošljavanje - Područni ured Karlovac, Hrvatskim zavodom za mirovinsko osiguranje - Područni ured Karlovac, te gradskim tvrtkama Inkasator d.o.o., Gradska toplana d.o.o., Hostel „Karlovac“ d.o.o, Zelenilo d.o.o. kao i s ostalim tvrtkama i ustanovama - Autotransport Karlovac d.d., HEP Elektra d.o.o., Pleter-usluge.d.o.o., Karlovačka ljekarna Karlovac, Dom zdravlja Karlovačke županije, Gradsko društvo Crvenog križa Karlovac te svim osnovnim školama i dječjim vrtićima na području grada Karlovca. Uvjeti suradnje i poslovni odnosi regulirani su kroz ukupno 29 ugovora sklopljenih između Grada Karlovca i navedenih partnera.

U provođenju ovih programa i aktivnosti, ali i s ciljem pružanja sveobuhvatne socijalne zaštite, Grad Karlovac također usko surađuje s Karlovačkom županijom te s brojnim udrugama koje djeluju na području pružanja socijalnih usluga i humanitarne pomoći.

**Realizacija Proračuna Grada Karlovca za 2024. godinu**

*Tablica 1. Realizacija Proračuna Grada Karlovca za 2024. godinu*

|  |  |  |
| --- | --- | --- |
| **SOCIJALNA SKRB 2024.** | **1.031.295,00** | **977.821,58** |
| VRSTA RASHODA / IZDATAKA | PLANIRANO | REALIZIRANO |
| **Troškovi stanovanja za korisnike zajamčene minimalne naknade** | **173.545,00** | **146.037,50** |
| Naknade građanima – sufinanciranje troškova komunalija | 78.000,00 | 76.310,99 |
| Naknade kućanstvima - sufinanciranje troškova centralnog grijanja | 18.545,00 | 17.433,20 |
| Naknade kućanstvima - sufinanciranje troškova ogrjeva | 77.000,00 | 52.293,31 |
| **Skrb o socijalno ugroženoj djeci i mladima** | **18.900,00** | **17.935,36** |
| Naknade za troškove ljetovanja djece | 6.900,00 | 6.889,50 |
| Naknada za učenike u osnovnim školama | 2.000,00 | 1.508,73 |
| Naknade troškova za smještaj djece u vrtiće | 10.000,00 | 9.537,13 |
| **Troškovi stanovanja za socijalno ugrožene građane** | **182.600,00** | **180.986,88** |
| Naknade kućanstvima - troškovi centralnog grijanja | 15.000,00 | 14.428,00 |
| Naknade kućanstvima - nabava ogrijeva | 51.600,00 | 51.100,00 |
| Naknade kućanstvima - troškovi komunalija | 60.000,00 | 59.503,88 |
| Naknade kućanstvima - troškovi električne energije | 56.000,00 | 55.955,00 |
| **Skrb o umirovljenicima** | **359.900,00** | **346.724,85** |
| Naknade građanima - troškovi prijevoza | 30.000,00 | 26.765,75 |
| Naknade građanima - troškovi prijevoza za soc. ugrož. kateg | 3.900,00 | 3.822,60 |
| Naknade građanima - umirovljenici nižeg soc. stanja | 22.000,00 | 21.560,00 |
| Pomoć umirovljenicima s nižim mirovinama - božićnica | 290.000,00 | 280.650,00 |
| Ostale naknade umirovljenicima | 14.000,00 | 13.926,50 |
| **Skrb o prehrani** | **115.100,00** | **112.707,45** |
| Naknade građanima - mlijeko za dojenčad | 4.000,00 | 3.566,18 |
| Naknade građanima u naravi - topli obroci | 90.000,00 | 88.682,98 |
| Naknade građanima u naravi -paketi suhe hrane | 21.100,00 | 20.458,29 |
| **Skrb o starijim i bolesnim osobama** | **79.250,00** | **78.936,18** |
| Pomoć u kući starim i bolesnim osobama | 55.000,00 | 54.991,68 |
| Zdravstvena njega u kući starih i bolesnih osoba | 20.900,00 | 20.640,00 |
| Tekuće donacije za program dnevnog boravka za starije | 3.350,00 | 3.304,50 |
| **Skrb o braniteljima** | **5.000,00** | **4.326,32** |
| Rashodi za usluge | 5.000,00 | 4.326,32 |
| **Ostale naknade i pomoći građanima** | **87.500,00** | **86.698,56** |
| Naknade građanima - usluge prijevoza i ukopa pokojnika | 5.500,00 | 4.049,14 |
| Naknade građanima - nabava pogrebne opreme | 2.000,00 | 1.014,42 |
| Ostale pomoći po posebnim odlukama | 65.000,00 | 66.735,00 |
| Ostale pomoći za onkološke bolesnike | 15.000,00 | 14.900,00 |
| **Potencijali zajednice** | **7.000,00** | **968,48** |
| Naknade troškova zaposlenima | 500,00 | 135,48 |
| Rashodi za materijal i energiju | 3.000,00 | 0,00 |
| Rashodi za usluge | 3.000,00 | 833,00 |
| Naknade troškova osobama izvan radnog odnosa | 500,00 | 0,00 |
| **Izrada projekta vatrodojave za Centar za beskućnike** | **2.500,00** | **2.500,00** |
| Rashodi za usluge | 2.500,00 | 2.500,00 |

Tijekom 2024. godine ukupno je na sve socijalne programe utrošeno 977.821,58€ odnosno 94,81% od planiranog iznosa u Proračunu Grada Karlovca.

1. **Realizacija i provođenje programa u području socijalne skrbi temeljem Zakona o socijalnoj skrbi i Odluke o socijalnoj skrbi u 2024. godini -Zakonski program**

Zakonom o socijalnoj skrbi (NN 18/22, 46/22, 119/22, 71/23, 156/23, 61/25) i Odlukom o socijalnoj skrbi (Glasnik Grada Karlovca 20/22) korisnicima zajamčene minimalne naknade definirano je pravo na troškove stanovanja.

Naime, troškovi stanovanja za koje Grad Karlovac ima obvezu financiranja odnose se na trošak najamnine, komunalne naknade, troškove grijanja, vodne usluge te troškove koji su nastali zbog radova na povećanju energetske učinkovitosti zgrade.

Grad Karlovac dodatno subvencionira i stavke koje nisu obvezne zakonom, a to su trošak komunalne naknade, čistoće, vodne usluge (naknade za uslugu javne vodoopskrbe, uslugu sakupljanja otpadnih voda i uslugu pročišćavanja otpadnih voda, fiksni i varijabilni dio), a koji se naplaćuju putem tvrtke Inkasator d.o.o.

Planirani iznos za ostvarivanje ovog programa u 2024. godini bio je 173.545,00€, a utrošeno je 146.037,50€ odnosno 84.15%.

***Tablica 2. Ukupan broj korisnika Pomoći troškova stanovanja temeljem Zakona o socijalnoj skrbi***

|  |  |
| --- | --- |
| *Broj samaca:* | ***224*** |
| *Broj kućanstva:* | *249* |
| ***UKUPNO kućanstava:*** | ***473*** |

Ukupan broj kućanstava, korisnika zajamčene minimalne naknade, u 2024. godini koji su koristili neki oblik prava iz ovog programa bio je 473.

Subvencije za troškove stanovanja - centralno grijanje i komunalije iz Zakonskog programa tijekom 2024. godine koristilo je 422 kućanstava što je smanjenje od 12,99% u odnosu na prethodnu godinu, čime se nastavio trend smanjivanja broja korisnika ovih oblika socijalne pomoći, a isto je u skladu s padom broja korisnika usluga Hrvatskog zavoda za socijalni rad.

Naknada za troškove stanovanja kojom se podmiruju troškovi ogrjeva korisnika koji se griju na drva, isplaćuje se izravno na račun korisnika, a sredstva za ovu naknadu osigurana su u Državnom proračunu Republike Hrvatske. Grad Karlovac je proveo isplatu naknade za troškove ogrjeva u 2024. godini i u ovu je svrhu utrošeno 52.293,31€, a pravo je iskoristilo 338 korisnika zajamčene minimalne naknade.

***Tablica 3. Prikaz broja naknada i realizacije naknada za troškove stanovanja u 2024. godini***

|  |  |  |
| --- | --- | --- |
| ***Naknada*** | ***2024.*** | |
| ***Broj naknada*** | ***Iznos €*** |
| ***Subvencija troškova komunalija*** | ***370*** | ***76.310,99*** |
| ***Subvencija troškova centralnog grijanja*** | ***52*** | ***17.433,20*** |
| ***Naknada za ogrjev*** | ***338*** | ***52.293,31*** |
| ***UKUPNO*** | ***760*** | ***146.037,50*** |

1. **Realizacija i provođenje Programa subvencija troškova stanovanja i drugih prava iz socijalne skrbi za 2024. godinu - Gradski program**

U 2024. godini Gradski program obuhvaćao je 22 oblika pomoći. Pomoći su se odnosile na subvenciju troškova stanovanja - subvencija komunalija, električne energije i centralnog grijanja ili nabave drva za ogrjev. Zatim, sufinanciranje ljetovanja za djecu, subvencija smještaja u vrtiće, mlijeko za novorođenčad kojoj je prema medicinskoj indikaciji to neophodno i bebe do 12 mjeseci starosti, topli obroci ili paketi suhe hrane, zdravstvena njega u kući starih i bolesnih, pomoć u kući starim i bolesnim osobama, jednokratne potpore u posebno teškim životnim situacijama i jednokratne novčane naknade za onkološke bolesnike.

Grad Karlovac dao je svoj doprinos i pomogao umirovljenicima donošenjem mjere za pomoć u svrhu ublažavanja posljedica rasta troškova života u obliku jednokratne naknade (božićnice).

Pojedine oblike pomoći iz navedenog programa, tijekom 2024. godine koristilo je 5112 kućanstava od toga je 3606 umirovljenika, što je ujedno i razlog za znatnije povećanje broja korisnika ovog programa u 2024. godini. Mjerom su bili obuhvaćeni svi umirovljenici s prebivalištem na području Grada Karlovca čija ukupna mirovinska primanja (tuzemna i/ili inozemna sa svim dodacima) nisu prelazila iznos od 500€. Naknada je iznosila 50,00€.

***Tablica 4. Prikaz broja socijalnih naknada i pomoći i realizacije sredstava po vrsti socijalnih naknada i pomoći u 2024. godini***

|  |  |  |  |  |
| --- | --- | --- | --- | --- |
|  | ***Vrste soc. naknada i pomoći*** | ***Broj soc. naknada i pomoći*** | ***Iznos €*** |  |
|  | ***Subvencija troškova komunalija (ZMN)*** | ***370*** | ***76.310,99*** |  |
|  | ***Subvencija troškova centralnog grijanja(ZMN)*** | ***52*** | ***17.433,20*** |  |
|  | ***Naknada za ogrjev (ZMN)*** | ***338*** | ***52.293,31*** |  |
|  | ***Naknade za troškove ljetovanja djece*** | ***20*** | ***6.889,50*** |  |
|  | ***Naknada za učenike u osnovnim školama*** | ***5*** | ***1.508,73*** |  |
|  | ***Naknade troškova za smještaj djece u vrtiće*** | ***15*** | ***9.537,13*** |  |
|  | ***Naknade kućanstvima - troškovi centralnog grijanja*** | ***90*** | ***14.428,00*** |  |
|  | ***Naknade kućanstvima - nabava ogrijeva*** | ***292*** | ***51.100,00*** |  |
|  | ***Naknade kućanstvima - troškovi komunalija*** | ***446*** | ***59.503,88*** |  |
|  | ***Naknade kućanstvima - troškovi električne energije*** | ***417*** | ***55.955,00*** |  |
|  | ***Prijevoz građana starijih od 65g.*** | ***1544*** | ***26.765,75*** |  |
|  | ***Naknade građanima - troškovi prijevoza za soc. ugrož. kateg*** | ***49*** | ***3.822,60*** |  |
|  | ***Pomoć umirovljenicima nižeg socijalnog stanja*** | ***36*** | ***21.560,00*** |  |
|  | ***Ljetovanje umirovljenika*** | ***186*** | ***13.926,50*** |  |
|  | ***Mlijeko za dojenčad*** | ***25*** | ***3.566,18*** |  |
|  | ***Topli obroci i paketi suhe hrane*** | ***147*** | ***109.141,27*** |  |
|  | ***Pomoć u kući starim i bolesnim osobama*** | ***30*** | ***54.991,68*** |  |
|  | ***Zdravstvena njega u kući starih i bolesnih osoba*** | ***9*** | ***20.640,00*** |  |
|  | ***Tekuće donacije za program dnevnog boravka za starije*** | ***95*** | ***3.304,50*** |  |
|  | ***Ukop branitelja*** | ***11*** | ***4.326,32*** |  |
|  | ***Naknade građanima - usluge prijevoza i ukopa pokojnika*** | ***5*** | ***5.063,56*** |  |
|  | ***Jednokratne novčane pomoći*** | ***274*** | ***36.615,00*** |  |
|  | ***Pomoć za Uskrs*** | ***180*** | ***15.120,00*** |  |
|  | ***Pomoć za Božić*** | ***247*** | ***15.000,00*** |  |
|  | ***Jednokratne novčane pomoći za onkološke bolesnike*** | ***30*** | ***14.900,00*** |  |
|  | ***Program Potencijali zajednice*** | ***4*** | ***968,48*** |  |
|  | ***izrada projekta dojave od požara u Centru za beskućnike*** | ***20*** | ***2.500,00*** |  |
|  | ***UKUPNO NAKNADA*** | ***4937*** | ***697.171,58*** |  |
|  | ***Pomoć umirovljenicima s nižim mirovinama - božićnica*** | ***3606*** | ***280.650,00*** |  |
|  | ***UKUPNO*** | ***8543*** | ***977.821,58*** |  |
|  |  |  |  |  |

U 2024. godini ostvareno je ukupno 8543 naknade i usluge od čega se 3606 odnosi na jednokratne naknade (božićnice) umirovljenicima.

* 1. ***Skrb o socijalno ugroženoj djeci i mladima***

Ovo područje obuhvaća naknade troškova za smještaj djece u vrtićima, prehranu učenika u produženom boravku osnovnim školama i ljetovanje u Hostelu „Karlovac“ u Selcu.

Pravo na naknadu troška ljetovanja u Hostelu „Karlovac“ u Selcu, jednom godišnje u trajanju najviše do 10 dana u razdoblju od lipnja do kolovoza tekuće godine, uz voditelje iz nadležne udruge ostvaruju i djeca osnovnoškolske i srednjoškolske dobi iz udomiteljskih obitelji. U 2024. godini za 19-ero udomljene djece te jedno dijete iz Taekwondo kluba Karlovac utrošeno je 6.889,50€.

Pravo na naknadu za trošak smještaja u vrtić u visini od 100% troškova za djecu iz udomiteljskih obitelji ostvarilo je šestero djece.

Tijekom 2024. godine ukupno je na Pomoći za socijalno ugroženu djecu i mlade utrošeno 17.935,36€.

***Tablica 5. Skrb o socijalno ugroženoj djeci i mladima***

|  |  |  |
| --- | --- | --- |
| ***Oblici naknada*** | ***2024.*** | |
| ***Broj naknada*** | ***Iznos €*** |
| ***Naknada za učenike u osnovnim školama*** | ***5*** | ***1.508,73*** |
| ***Naknade za troškove ljetovanja djece*** | ***20*** | ***6.889,50*** |
| ***Naknade troškova za smještaj djece u vrtiće*** | ***15*** | ***9.537,13*** |
| ***UKUPNO*** | ***40*** | ***17.935,36*** |

* 1. ***Troškovi stanovanja za socijalno ugrožene građane***

Ova područje u 2024. godini obuhvaća 1245 naknada građanima i kućanstvima za nabavku ogrjeva, naknada za troškove komunalija, električne energije i centralnog grijanja.

Naknadu za troškove stanovanja ukupno su primila 475 kućanstava, 368 su samačka (jednočlana) kućanstva.

U 2024. godini za ove naknade utrošeno je ukupno 180.986,88€.

***Tablica 6. Troškovi stanovanja za socijalno ugrožene građane***

|  |  |  |
| --- | --- | --- |
| ***Oblici pomoći*** | ***2024.*** | |
| ***Broj naknada*** | ***Iznos €*** |
| ***Naknade kućanstvima - troškovi centralnog grijanja*** | ***90*** | ***14.428,00*** |
| ***Naknade kućanstvima - nabava ogrijeva*** | ***292*** | ***51.100,00*** |
| ***Naknade kućanstvima - troškovi komunalija*** | ***446*** | ***59.503,88*** |
| ***Naknade kućanstvima - troškovi električne energije*** | ***417*** | ***55.955,00*** |
| ***UKUPNO*** | ***1245*** | ***180.986,88*** |

***3.3. Skrb o umirovljenicima***

Skrb o umirovljenicima u 2024. godini obuhvaćala je isplatu jednokratnenaknade (božićnice) umirovljenicima s područja grada Karlovca, novčane naknade za umirovljenike s izrazito malim mirovinama, sufinanciranje troškove prijevoza za osobe starije od 65 godina kao i za osobe s invaliditetom te jednokratnu pomoć po osnovi režijskih troškova, odnosno jednokratni dodatak na mirovinu.

Pravo na besplatan gradski prijevoz autobusima na području grada Karlovca ostvarili su građani s navršenih 65 godina pod uvjetom da imaju prebivalište na području grada Karlovca.

Pravo na besplatan prijevoz ostvarilo je ukupno 1544 korisnika a primjenjuje se od 1. srpnja 2024 godine.

Pravo na naknadu za troškove kupnje godišnje karte za javni gradski prijevoz ostvarile su osobe s invaliditetom te pratitelj slijepih osoba uz obvezno priloženu presliku rješenja nadležne institucije o utvrđenom statusu.

U 2024. godini pravo na navedenu naknadu je ostvarilo 49 korisnika, njih 30 iz Udruge USKA, 18 iz Udruge slijepih Karlovačke županije te 1 korisnik Udruge Rajska ptica.

Jednokratnu naknadu (božićnicu) u 2024. godini ostvarilo je 3606 umirovljenika. Navedeno pravo ostvarili su umirovljenici s područja grada Karlovca temeljem evidencije Hrvatskog zavoda za mirovinsko osiguranje a čija mirovina mjesečno nije prelazila iznos od 500,00 eura. Umirovljenicima koji su korisnici tuzemne mirovine, božićnica je isplaćivana na šalterima FINA-e u Karlovcu, samo uz priloženu osobnu iskaznicu. Oni umirovljenici koji uz tuzemnu mirovinu primaju i inozemnu mirovinu ili samo inozemnu mirovinu kao i neki drugi oblik dohotka (plaća) božićnica je isplaćivana na račun uz prethodno podnošenje zahtjeva nadležnom Upravnom odjelu.

U 2024. godini za pomoći umirovljenicima utrošeno je 346.724,85€.

Grad Karlovac sufinancirao je rekreativne aktivnosti i troškove boravka umirovljenika i starijih osoba u Hostelu Karlovac s ciljem provođenja rekreacije, unapređenja zdravlja i kvalitete života.

Organizaciju (termini, prijevoz, grupe, voditelji) su proveli Klub umirovljenika i Matica umirovljenika Karlovac u suradnji s Hostelom Karlovac.

***Tablica 7. Naknade umirovljenicima u 2024. godini***

|  |  |  |
| --- | --- | --- |
| **Naknade** | **2024.** | |
| ***Broj naknada*** | ***Iznos €*** |
| ***Naknade građanima - troškovi prijevoza*** | ***1544*** | ***26.765,75*** |
| ***Naknade građanima - troškovi prijevoza za soc. ugrož. kateg*** | ***49*** | ***3.822,60*** |
| ***Pomoć umirovljenicima s nižim mirovinama - božićnica*** | ***3606*** | ***280.650,00*** |
| ***Naknade građanima - umirovljenici nižeg socijalnog stanja*** | ***36*** | ***21.560,00*** |
| ***Ostale naknade umirovljenicima*** | ***186*** | ***13.926,50*** |
| ***UKUPNO*** | ***5421*** | ***346.724,85*** |

***3.4. Skrb o prehrani***

Pomoć u prehrani odobrava se na preporuku Hrvatskog zavoda za socijalni rad, Područnog ureda Karlovac za najugroženiju kategoriju korisnika socijalne pomoći.

Mlijeko za dojenčad se odobrava za novorođenčad koja po medicinskoj indikaciji mora koristiti dohranu do 6. odnosno do 12. mjeseca života.

Topli obroci građanima se dijele u prostorijama Centra za beskućnike u Karlovcu gdje se dnevni obrok obogaćuje dodatnim količinama iz raznih donacija kao i prehrambenim proizvodima koji se uzgoje i proizvode na prostoru Centra za beskućnike. Paketi suhe hrane građanima se dostavljaju na kućnu adresu.

Za provedbu ovih oblika pomoći u 2024. godini utrošeno je ukupno 112.707,45€.

***Tablica 8. Skrb o prehrani u 2024.godini***

|  |  |  |
| --- | --- | --- |
| **Naknade** | **2024.** | |
| ***Broj korisnika*** | ***Iznos €*** |
| ***Naknade građanima - mlijeko za dojenčad*** | ***25*** | ***3.566,18*** |
| ***Naknade građanima u naravi - topli obroci*** | ***82*** | ***88.682,98*** |
| ***Naknade građanima u naravi - paketi suhe hrane*** | ***65*** | ***20.458,29*** |
| ***UKUPNO*** | ***172*** | ***112.707,45*** |

***3.5. Skrb o starijim i bolesnim osobama***

Usluge zdravstvene njege u kući obuhvaćaju medicinsku njegu zbrinjavanja kroničnih rana, sprječavanje komplikacija dugotrajnog mirovanja, osobnu higijenu i toaletu, lokalnu i peroralnu terapiju, mjerenje i registraciju vitalnih funkcija, uzimanje materijala za laboratorijske pretrage, te druge terapijske postupke koje odredi nadležni liječnik.

Zdravstvena njega u kući ostvaruje se putem Ustanove za zdravstvenu njegu, temeljem ugovora o međusobnim pravima i obvezama s Gradom Karlovcem.

Broj sati tretmana odobravan je u trajanju do najviše 24 sati mjesečno po korisniku, kao dodatni tretman zdravstvene njege u kući (nadopuna na sate odobrene putem HZZO-a). U 2024. godini ovaj oblik pomoći koristilo je 9 korisnika i njima je pruženo ukupno 1187 sati zdravstvene njege.

Usluge pomoći u kući obuhvaćaju održavanje osobne higijene, organiziranje prehrane u kući (dobava namirnica), zagrijavanje i pospremanje prostorija, pranje i glačanje rublja, organizacija odlaska liječniku i dostava lijekova, pomoć u komunikaciji sa službama i institucijama, usluga podmirivanja računa troškova stanovanja i drugih obveza korisnika.

Usluge se odnose na osnovne prostorije stana ili kuće, a po sadržaju ne prelaze zadovoljavanje osnovnih životnih potreba korisnika.

Pomoć u kući ostvarena je putem Gradskog društva Crvenog Križa Karlovac, temeljem ugovora o međusobnim pravima i obvezama s Gradom Karlovcem. Broj sati tretmana Pomoći u kući odobravan je u trajanju do najviše 28 sati mjesečno po korisniku.U 2024. godini ovaj oblik pomoći koristilo je 30 korisnika i njima je pruženo ukupno 5855 sati pomoći u kući.

Dnevni boravak za starije osobe - Aktivni kutak 60+ organiziran je u prostorijama Gradskog društva Crvenog Križa Karlovac i otvoren je za sve osobe starije životne dobi.

Program se održava kroz aktivnosti u Dnevnom boravku Aktivni kutak 60+ u kontinuitetu već 19. godinu, prema unaprijed ugovorenom planu aktivnosti. Cilj projektnih aktivnosti bio je uključiti što veći broj izoliranih starijih osoba koje žive u samačkim domaćinstvima. Broj izravnih korisnika koji su obuhvaćeni programom je 95, od toga 77 žena i 18 muškaraca.

Za ove usluge u 2024. godini utrošeno je 78.936,18€.

***Tablica 9. Realizacija skrbi o starijim i bolesnim osobama***

|  |  |  |
| --- | --- | --- |
| **Naknade** | **2024.** | |
| ***Broj korisnika*** | ***Iznos €*** |
| ***Zdravstvena njega u kući starih i bolesnih osoba*** | ***9*** | ***20.640,00*** |
| ***Pomoć u kući starim i bolesnim osobama*** | ***30*** | ***54.991,68*** |
| ***Tekuće donacije za program dnevnog boravka za starije*** | ***95*** | ***3.304,50*** |
| ***UKUPNO*** | ***134*** | ***78.936,18*** |

***3.6. Skrb o braniteljima***

Temeljem Zakona o hrvatskim braniteljima iz Domovinskog rata i članovima njihovih obitelji (NN121/17, 98/19, 84/21, 156/23), Grad Karlovac dužan je dati na korištenje grobna mjesta uz naplatu polovice predviđenog iznosa za umrle hrvatske ratne vojne invalide iz Domovinskog rata i za umrle hrvatske branitelje iz Domovinskog rata ako oni ili članovi njihove uže i šire obitelji nemaju na korištenju grobno mjesto i ako ga nisu ustupili na korištenje trećoj osobi nakon stupanja na snagu ovoga Zakona.

U 2024. godini Grad Karlovac subvencionirao je grobna mjesta za ukupno 11 preminulih hrvatskih branitelja za što je utrošeno 4.326,32€.

***Tablica 10. Realizacija skrbi o braniteljima***

|  |  |  |
| --- | --- | --- |
| **Naknade** | **2024.** | |
| ***Broj naknada*** | ***Iznos €*** |
| ***Usluga pogrebnih troškova*** | ***11*** | ***4.326,32*** |
| ***UKUPNO*** | ***11*** | ***4.326,32*** |

***3.7. Ostale naknade i pomoći građanima***

U izuzetno teškim životnim, zdravstvenim situacijama Grad Karlovac svojim građanima pomaže jednokratnim potporama po posebnim odlukama gradonačelnika. Ove pomoći daju se po procjeni u situacijama kada se kućanstvo s izrazito niskim primanjima susretne s nepredviđenim financijskim izdatkom.

U 2024. godini isplaćene su 274 jednokratne novčane naknade za 263 kućanstva.

Iz Proračuna Grada Karlovca u 2024. godini isplaćeno je 30 jednokratnih novčanih naknada za podmirenje troškova liječenja za onkološke bolesnike. Za navedene naknade u 2024. godini utrošeno je 14.900,00€.

Povodom blagdana Uskrsa darivano je ukupno 180 obitelji. Isplate su se vršile u rasponu od 80,00 do 120,00€ ovisno o broju članova kućanstva.

Povodom blagdana Božića darivano je ukupno 247 obitelji. Isplate su se vršile u rasponu od 50,00 do 80,00€, ovisno u broju članova obitelji.

Posebni oblik pomoći odnosi se na osobe koje su preminule, a nemaju imovine niti nasljednika koji bi ih mogli o svom trošku ukopati. Za ukupno 5 pokojnika u 2024. godini Grad Karlovac je osigurao pogrebnu opremu, prijevoz i ukop.

Za navedene naknade u 2024. godini utrošeno je86.698,56€.

***Tablica 11. Realizacija ostalih naknada***

|  |  |  |
| --- | --- | --- |
| ***Naknade*** | ***2024.*** | |
| ***Broj naknada*** | ***Iznos €*** |
| ***Ostale pomoći po posebnim odlukama:*** |  |  |
| * ***Jednokratne pomoći*** | ***274*** | ***36.615,00*** |
| * ***Pomoć za Uskrs*** | ***180*** | ***15.120,00*** |
| * ***Pomoć za Božić*** | ***247*** | ***15.000,00*** |
| * ***Jednokratne pomoći za onkološke bolesnike*** | ***30*** | ***14.900,00*** |
| ***Naknada pogrebnih troškova*** | ***5*** | ***5.063,56*** |
| ***UKUPNO*** | ***736*** | ***86.698,56*** |

***3.8. Program Potencijali zajednice***

Grad Karlovac u suradnji s Nacionalnom zakladom za razvoj civilnog društva sudjeluje u provedbi Programa „Potencijali zajednice“. Cilj ovog Programa je osnažiti lokalne zajednice kroz razvoj i provedbu inovativnih projekata koji će poboljšati kvalitetu života građana kroz partnerstvo s drugim institucijama, udrugama i zakladama.

Međusobna prava i obveze u svrhu provođenja Programa regulirana su Sporazumom o suradnji između Grada Karlovca i Nacionalne zaklade za razvoj civilnog društva.

Za provedbu pripremne faze uvođenja inovacija u održivom razvoju lokalnih zajednica Gradu Karlovcu odobrena je financijska podrška u iznosu od 7.000,00€.

Iz odobrene financijske podrške u 2024. godini financirali su se troškovi sudjelovanja predstavnika Grada Karlovca te 4 osobe treće životne dobi uključenih u Program na zajedničkim aktivnostima i radionicama u Zadru. Za tu namjenu utrošeno je ukupno 968,48€.

Razdoblje provedbe pripremne faze uvođenja inovacija u održivom razdoblju lokalnih zajednica traje do 31. ožujka 2025. godine.

***Tablica 12.. Realizacija Programa Potencijali zajednice***

|  |  |  |
| --- | --- | --- |
| **Naknade** | **2024.** | |
| ***Broj naknada*** | ***Iznos €*** |
| ***Program Potencijali zajednice*** | ***5*** | ***968,48*** |
| ***UKUPNO*** | ***5*** | ***968,48*** |

1. **Ostale aktivnosti**
   1. ***Socijalna samoposluga***

Socijalna samoposluga, utemeljena u partnerskoj suradnji Grada Karlovca i Gradskog društva Crvenog križa Karlovac i u 2024. godini prikupljala je i socijalno ugroženim građanima vršila podjelu namirnica i higijenskih potrepština.

U 2024. godini Gradsko društvo Crvenog križa Karlovac sa svojih 53 volontera organiziralo je više akcija prikupljanja donacija. Akcije su održavane ispred trgovačkih centara, u školama, tvrtkama i drugim mjestima. U 2024. godini 121 obitelj ostvarila je pravo na pomoć iz socijalne samoposluge.

* 1. ***Institucionalna podrška organizacijama civilnog društva koje se bave društveno osjetljivim skupinama***

Kroz institucionalnu potporu za razdoblje od 2022. do 2024. godine financira se 13 programa udruga za što je u 2024.g. planirano je 108.169,00€, a utrošeno 107.592,44€.

Cilj ovog natječaja je podići razinu održivosti udruga osoba s invaliditetom, udruga koje se bave djecom s teškoćama u razvoju, udruga branitelja s invaliditetom i udruga koje osobama bez adekvatnog smještaja odnosno žrtvama obiteljskog nasilja pružaju smještaj i skrb, a koje djeluju na lokalnoj razini putem trogodišnje financijske podrške stabilizaciji i daljnjem organizacijskom i programskom razvoju udruge.

***Tablica 13. Institucionalna potpora organizacija civilnog društva:***

|  |  |  |  |
| --- | --- | --- | --- |
| ***Rb.*** | ***Udruga*** | ***Naziv Programa*** | ***Odobreni iznos*** |
| *1.* | *Savez udruga osoba s invaliditetom Karlovačke županije* | *Institucionalna potpora Savezu udruga osoba s invaliditetom Karlovačke županije* | ***15.130,00*** |
| *2.* | *Društvo multiple skleroze Karlovačke županije* | *Jačanje kapaciteta rada Društva multiple skleroze Karlovačke županije* | ***1.976,00*** |
| *3.* | *Udruga gluhih i nagluhih Karlovačke županije* | *Uključenost i sudjelovanje osoba oštećena sluha* | ***2.125,00*** |
| *4.* | *Udruga slijepih Karlovačke županije* | *Želim dom, a ne DOM* | ***4.250,00*** |
| *5.* | *Rajska ptica Udruga za osobe s intelektualnim teškoćama KŽ* | *Uz podršku je lakše III* | ***1.726,00*** |
| *6.* | *Udruga slijepih Uska* | *Zajedno smo jači* | ***4.250,00*** |
| *7.* | *Udruga za djecu teškoćama u razvoju Zvončići* | *Buđenje III* | ***2.655,00*** |
| *8.* | *Jak kao Jakov* | *Volonterska snaga - pomoć oboljeloj djeci* | ***2.390,00*** |
| *9.* | *Udruga za inkluziju i promicanje kvalitete življenja djece i mladih s teškoćama Frendofon* | *Podrška obiteljima djece s teškoćama u razvoju* | ***9.955,00*** |
| *10.* | *Udruga osoba s invaliditetom Karlovačke županije* | *Institucionalna podrška - podrška društvenim vrijednostima* | ***5.310,00*** |
| *11.* | *Udruga hrvatskih vojnih invalida Domovinskog rata Karlovac* | *Administrativno jačanja kapaciteta udruga* | ***13.275,00*** |
| *12.* | *Udruga Milosrđe-Centar za beskućnike Karlovac* | *Pružanje usluge prenoćišta beskućnicima i soc. ugroženim osobama* | ***18.582,00*** |
| *13.* | *Ženska grupa Karlovac Korak* | *Jačanje kapaciteta za pružanje socijalnih usluga za žene i djecu žrtve nasilja u obitelji* | ***26.545,00*** |
|  | ***UKUPNO*** |  | ***108.169,00*** |

* 1. ***Centar za beskućnike***

Centar za beskućnike koji vodi Udruga Milosrđe, a Grad Karlovac njezin rad sufinancira kroz Institucionalnu podršku organizacijama civilnog društva, u 2024. godini osigurao je smještaj za 20 korisnika. U ekstremnim zimskim uvjetima postoji mogućnost smještaja još desetak osoba. Dob korisnika je od 30 do 70 godina (4 ženske osobe i 16 muških osoba). U dnevnom boravku Centra boravi 57 osoba. Osim usluge smještaja, Centar za beskućnike provodi aktivnosti socijalizacije i edukacije beskućnika.

Centar za beskućnike u 2024. godini Grad Karlovac je financirao iznosom od 18.582,00€ za plaće djelatnika, dežurstva i materijalne troškove, a Centar za beskućnike, kao partner Grada Karlovca, uključio se u podjelu toplih obroka socijalno ugroženim građanima te iz vlastitih donacija i proizvedenih poljoprivrednih proizvoda obogaćuje tople obroke.

U 2024. godini Grad Karlovac financirao je izradu projekta dojave od požara u Centru za beskućnike u iznosu od 2.500,00€.

* 1. ***Sklonište za žene i djecu žrtve obiteljskog nasilja***

Sklonište za žene i djecu žrtve obiteljskog nasilja, SOS telefon i savjetovalište također je važan projekt socijalne skrbi koji Grad sufinancira temeljem institucionalne podrške Ženskoj grupi Karlovac „KORAK“ za što je u 2024. godini izdvojeno 26.545,00€ za rad djelatnika, materijalne i režijske troškove skloništa.

* 1. ***Udruga osoba s invaliditetom Karlovačke županije***

Grad Karlovac partner je na trogodišnjem programu Udruge osoba s invaliditetom Karlovačke županije pod nazivom “Neka nam inkluzija ne bude iluzija!“. Za sufinanciranje plaće vozača – pratitelja prilagođenog kombi vozila, u 2024. godini utrošeno je 4.000,00€.

* 1. ***Gradsko društvo Crvenog križa Karlovac***

Sukladno Zakonu o Hrvatskom Crvenom križu, u Proračunu Grada Karlovca osigurana su sredstva u iznosu od 114.805,00€ za sufinanciranje rada Gradskog društva Crvenog križa Karlovac.

Grad Karlovac je partner na projektu „Pomažem drugima - pomažem sebi“ i „Mobilna ruralna sredina napokon u gradu „čiji je nositelj Gradsko društvo Crvenog križa Karlovac.

Projektom "Pomažem drugima - pomažem sebi“ zaposleno je 33 žena pripadnica teže zapošljivih/ranjivih skupina s područja Grada Karlovca, općine Draganić, Lasinja i Vojnić. Na taj način unaprijedio se njihov radni potencijal i ublažile su se posljedice njihove nezaposlenosti i rizik od siromaštva, a istodobno se povećala razina kvalitete života 214 krajnjih korisnika o kojima one brinu.

Projektom „Mobilna ruralna sredina napokon u gradu“ pružala se podrška starijim i nemoćnim osobama u samostalnom životu s ciljem poboljšavanja kvalitete njihova života uz što duži ostanak u vlastitom domu kroz uslugu prijevoza. Broj izravnih korisnika koji su obuhvaćeni projektom je 253, od toga 163 žene i 90 muškaraca. Za sufinanciranje oba programa u 2024. godini utrošeno je 11.958,00€.

OBRAZLOŽENJE

**IZVJEŠĆA O PROVEDENIM PROGRAMIMA U PODRUČJU**

**SOCIJALNE SKRBI, ZDRAVSTVA I MEĐUGENERACIJSKE SOLIDARNOSTI U 2024. GODINI**

Socijalno djelovanje Grada Karlovca sastoji se od nekoliko segmenata: djelovanje temeljem obveza definiranih Zakonom o socijalnoj skrbi (NN [18/22](https://www.zakon.hr/cms.htm?id=52195), [46/22](https://www.zakon.hr/cms.htm?id=52192), 119/22, 71/23, 156/23, 61/25), tzv. *Zakonski program* i djelovanje kroz Program subvencija troškova stanovanja i drugih prava iz socijalne skrbi (Glasnik Grada Karlovca 23/23, 12/24 i 17/24, 23b/24 ) tzv. *Gradski program*.

Programom temeljem Zakona o socijalnoj skrbi (NN [18/22](https://www.zakon.hr/cms.htm?id=52195), [46/22](https://www.zakon.hr/cms.htm?id=52192), 119/22, 71/23, 156/23, 61/25) osiguravale su se pomoći korisnicima socijalnih potpora temeljem rješenja, dok su se *Gradskim programom* osiguravala dodatna socijalna prava korisnicima koji po zakonskim kriterijima ne bi imali pravo na potpore. Socijalne potpore odobravale su se za subvencije troškova stanovanja, za pomoć socijalno ugroženoj djeci i mladima, umirovljenicima, starijim i bolesnim osobama, osobama s invaliditetom, onkološkim bolesnicima ili ostalih pomoći obiteljima i kućanstvima zbog izuzetno teških financijskih situacija.

Ukupno planirana sredstva u Proračunu Grada Karlovca za područje socijalne skrbi u 2024. godini iznosila su 1.270.277,00€, a realizirana su u iznosu od 1.216.177,02 € odnosno 95,74 %.

Temeljem Odluke o socijalnoj skrbi za primatelje zajamčene minimalne naknade i Programa subvencije troškova stanovanja i ostalih oblika socijalnih pomoći, utrošeno je ukupno 977.821,58€, dodatno 107.592,44€ za institucionalnu podršku organizacijama civilnog društva koje se bave društveno osjetljivim skupinama, 114.805,00€ za sufinanciranje redovnog rada Gradskog društva Crvenog križa Karlovac, te 15.958,00€ za sufinanciranje partnerskog udjela u projektima što sve zajedno čini 1.216.177,02€. Kroz programe evidentirano je 5112 korisnika koji su koristili 8543 raznih naknada i pomoći.

Predlažemo Gradskom vijeću Grada Karlovca da prihvati Izvješće o provedenim programima u području socijalne skrbi, zdravstva i međugeneracijske solidarnosti u 2024. godini.

|  |  |
| --- | --- |
| VODITELJICA ODSJEKA ZA  SOCIJALNU SKRB I  UMIROVLJENIKE  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Marina Stoičić, mag.oec. | Pročelnica Upravnog odjela za društvene djelatnosti  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Draženka Sila Ljubenko prof. |
|  |  |