GRADSKO VIJEĆE PRIJEDLOG

KLASA:

URBROJ:

Karlovac,

Na temelju članka 5. i 40. stavak 1 i 2 Zakona o općem upravnom postupku („Narodne novine“ broj 47/09 i 110/21), članka 77a Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 10., stavak 5 Zakona o trgovini („Narodne novine“ broj 87/08, 96/08, 116/08, 76/09, 114/11, 68/13, 30/14, 32/19, 98/19, 32/20 i 33/23), članka 34. i 97. Statuta Grada Karlovca ( "Glasnik Grada Karlovca" br. 7/09, 8/09, 3/13, 6/13, 1/15-pročišćeni tekst, 3/18, 13/18, 6/20, 4/21, 8/21, 9/21-potpuni tekst i 10/22) i Zahtjeva stranke Jurja Primorca Korde iz Metkovića Gradsko vijeće Grada Karlovca na \_\_\_ sjednici održanoj dana 2025. god. donosi

RJEŠENJE

za odobrenje postavljanja štanda/klupe za prodaju voća i povrća

na privatnom zemljištu na adresi Zagrebačka ulica broj 8 u Karlovcu

I.

**Odobrava se** podnositelju zahtjeva, Jurju Primorcu Kordi, Ulica sv. Ćirila i Metodija 14, Metković, članu obiteljskog poljoprivrednog gospodarstva VANA RAC, nositeljice Silvane Primorac, Metković, Ulica sv. Ćirila i Metodija 14/5, OIB:47656952423 (u daljnjem tekstu: OPG VANA RAC) **postavljanje štanda/klupe za prodaju voća i povrća iz proizvodnje OPG-a VANA RAC na privatnom zemljištu** pokraj poslovne zgrade (Pekara Monika) na adresi Zagrebačka ulica broj 8 u Karlovcu.

Podnositelj zahtjeva je s najmodavcem, Barletom Kajtazijem, Logorište 51A, Karlovac, sklopio ugovor o najmu prostora s namjenom za postavljanje štanda na adresi iz prethodnog stavka, za period od 1.9.2025. do 28.2.2026. godine te se postavljanje i zadržavanje postavljenog štanda dozvoljava u periodu sukladnom ugovoru s najmodavcem.

II.

Štand mora biti postavljen na način da bude odmaknut od nogostupa najmanje 1,6 m.

Zaustavljanje i parkiranje vozila uz štand mora omogućiti nesmetan i siguran prolaz pješaka i biciklista nogostupom na predmetnoj lokaciji.

III.

Ne propisuje se poseban vanjski izgled štanda/klupe. Štand/klupa mora biti uredan, čist i tehnički ispravan. Prostor oko štanda podnositelj zahtjeva je dužan držati urednim i čistim te se mora osigurati posuda za zbrinjavanje otpada.

IV.

Grad Karlovac ne odgovara za štetu nastalu iz bilo kojeg razloga.

V.

Protiv ovog Rješenja ne može se izjaviti žalba, već se može pokrenuti upravni spor.

VI.

Ovo Rješenje objavit će se u „Glasniku Grada Karlovca“.

PREDSJEDNIK GRADSKOG VIJEĆA

Mario Jovković, mag. psych.

**Obrazloženje**

Juraj Primorac Korda, Ulica sv.Ćirila i Metodija 14/5 iz Metkovića, član OPG-a Vana Rac, je 20.8.2025.godine podnio Gradu Karlovcu zahtjev za postavljanje štanda za prodaju voća koje se proizvodi na OPG-u Vana Rac. Štand se želi postaviti na privatnom zemljištu pokraj poslovne zgrade (Pekara Monika), na adresi Zagrebačka ulica broj 8 u Karlovcu. O korištenju zemljišta sklopljen je ugovor s najmodavcem, Barlet Kajtazi, Logorište 51A, Karlovac.

Člankom 10., stavkom 5 Zakona o trgovini („Narodne novine“ broj 87/08, 96/08, 116/08, 76/09, 114/11, 68/13, 30/14, 32/19, 98/19, 32/20 i 33/23) je određeno da se prodaja robe na štandovima i klupama izvan tržnica na malo, prodaja putem kioska, prodaja putem automata i prigodna prodaja na površinama koje imaju pristup s javno-prometne površine može obavljati samo na mjestima za koja je predstavničko tijelo grada ili općine dalo odobrenje, te se predlaže davanje odobrenja za postavljanje pokretne naprave (štanda/klupe) za prodaju poljoprivrednih proizvoda OPG-a Vana Rac na privatnom zemljištu pokraj poslovne zgrade na adresi Zagrebačka ulica broj 8 u Karlovcu.

S obzirom da nema prepreke za usvajanje zahtjeva, odlučeno je kao u izreci ovog Rješenja.

Službenik ovlašten za privremeno

obavljanje poslova pročelnika

Upravnog odjela za gospodarstvo,

razvoj grada i fondove EU

Robert Vodopić, dipl. oec.

DOSTAVITI:

1. Juraj Primorac Korda, Ulica sv. Ćirila i Metodija 14/5, 20350 Metković (e-mailom:

[j.primorac00@gmail.com](mailto:j.primorac00@gmail.com) )

2. Barlet Kajtazi, Logorište 51A, 47000 Karlovac

3. UO za komunalno gospodarstvo, Odsjek redarstva, ovdje

4. UO za gospodarstvo, razvoj grada i fondove EU, ovdje

5. Glasnik Grada Karlovca

6. Evidencija, ovdje

7. Pismohrana, ovdje